
R E F E R A T

Municipiul  Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate cartierele municipiului Timişoara, situaţie întâlnită şi în cartierele Plopi şi Kuntz , cartiere în care au fost demarate lucrările la sistemele majore de canalizare.

Finalizarea canalizării în aceste cartiere, va conduce la refularea unor debite suplimentare de ape uzate în actualul canal cu diametru D 300 mm, respectiv D 400 mm, situat pe Calea Moşnitei şi B-dul Industriilor. 
Investiţia : ,,Viabilizare canal-B-dul Industriilor-Calea Moşniţei” propune o redimensionare a reţelei de canal existente, la D 600 mm,care să permită preluarea debitelor suplimentare de ape uzate din cele doua cartiere, cât şi din zonele învecinate. 
Valoarea totală a investiţiei ,, Viabilizare canal – B-dul Industriilor-Calea Moşniţei ” este estimată la 2.336.708,5 lei (cu TVA), respectiv 681.355,4 Euro .

Având în vedere faptul că finanţarea obiectivului ,, Viabilizare canal – B-dul Industriilor-Calea Moşniţei ” se va face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 02/2005 întocmit de S.C. Delta Project S.R.L.

